Porsche Macan

H Porsche Macan (επίσημος κωδικός εργοστασίου: Typ 95B) είναι ένα μεσαίο πολυτελές crossover SUV αυτοκίνητο της κατηγορίας D, που κατασκευάζεται από τη γερμανική αυτοκινητοβιομηχανία Porsche, από τον Απρίλιο του 2014 έως σήμερα, σε 2 γενιές. Μοιράζεται την πλατφόρμα με το Audi Q5, αλλά με εντελώς διαφορετική αισθητική. Διαθέτει πεντάπορτο αμάξωμα, διαμήκη μπροστινό κινητήρα και στάνταρ τετρακίνηση. Είναι το δεύτερο σε μέγεθος και ιεραρχία SUV της εταιρείας, μετά την Porsche Cayenne, με την οποία έχει έντονη αισθητική ομοιότητα, καθώς και με το liftback σεντάν Porsche Panamera.

Η παραγωγή της Macan δεύτερης γενιάς, η οποία είναι αποκλειστικά ηλεκτροκίνητη, είχε αρχικά προγραμματιστεί να ξεκινήσει το 2023, αλλά αναβλήθηκε για το 2024 και τελικώς ξεκίνησε τον Μάιο του 2024, και βασίζεται στην ειδική πλατφόρμα Premium Platform Electric (PPE) EV. Ωστόσο, οι Macan πρώτης και δεύτερης γενιάς θα πωλούνται δίπλα-δίπλα, παρέχοντας έτσι πολλαπλές επιλογές κινητήρων για τους καταναλωτές. Η πλήρης παραγωγή και συναρμολόγηση όλων των Macan πραγματοποιείται στο εργοστάσιο της Porsche στη Λειψία.

Το όνομα «Macan» σημαίνει τίγρη στην ιαβαϊκή γλώσσα. Από το 2015, το πρώτο της πλήρες έτος στην αγορά, η Macan παραμένει σταθερά το πρώτο σε πωλήσεις μοντέλο της Porsche διεθνώς, ξεπερνώντας την προηγούμενη κάτοχο του τίτλου του best-seller της μάρκας, την μεγαλύτερη Porsche Cayenne.

 Εκδόσεις 

Η παλέτα της Macan περιλαμβάνει αρκετές εκδόσεις, μεταξύ των οποίων:

 Macan
 Macan S
 Macan S Diesel
 Macan GTS
 Macan Turbo

 Ανανεώσεις 

Μια πρώτη ελαφρά ανανέωση κυκλοφόρησε στην αγορά στις αρχές του 2016. Τον Ιούλιο του 2018, το μοντέλο υπέστη μια δεύτερη ανανέωση, που μπήκε στη μαζική παραγωγή τον Οκτώβριο, για τη σεζόν (model year, έτος μοντέλου) του 2019.Jörn Thomas, Holger Wittich: Porsche Macan Facelift (2019): Scharfes Heck, starke Motoren, modernes Infotainment. In: auto motor und sport. (auto-motor-und-sport.de [abgerufen am 29. August 2018]).

 Ασφάλεια 

Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) το 2014, η Porsche Macan πρώτης γενιάς απέσπασε την μέγιστη διάκριση των 5 αστέρων στα τεστ πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, όπως και για όλα τα συστήματα ασφαλείας που διέθετε στάνταρ. Το μοντέλο της δοκιμής ήταν μια δεξιοτίμονη Porsche Macan 2.0 TFSI του 2014 και κατάφερε τα εξής ποσοστά:Αποτελέσματα του Euro NCAP για την Porsche Macan.

 Συνολική προστασία επιβατών = 
 88% με 33,5 πόντους στην προστασία ενηλίκων,
 87% με 43,0 πόντους στην προστασία ανηλίκων,
 66% με 8,7 πόντους για τα συστήματα ασφαλείας που διαθέτει στάνταρ και
 60% με 21,6 πόντους στην προστασία πεζών, σε προσομοίωση πρόσκρουσης με πεζούς.

 Βραβεία 

 South African Car of the Year, για το 2015.
 Car-sales Best Luxury SUV, για το 2015.

 Πωλήσεις 
+ΈτοςΕυρώπηΗΠΑΠαγκόσμια2013134201414.5697.241201523.31713.533201624.90419.332201726.55521.429201819.32123.50486.031201924.46922.66799.944202016.86518.631N/A202115.75724.71688.362202223.68886.724202326.947

 Αναφορές 

 Εξωτερικοί σύνδεσμοι 

 Η επίσημη Ελληνική ιστοσελίδα της Porsche, με όλα τα μοντέλα της.
 Porsche Macan manual.

Macan
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα
Κατηγορία:Αυτοκίνητα SUV